**Stele căzătoare**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stele căzătoare

...

Tremură soldatu-n tranșee,

Mâine, în zori, va fi bătălia

Ah, de-ar mai auzi ciocârlia

Rărăcită pe Calea Lactee!

Dușmanul e-acolo, în față,

Nu-l vede, dar îi simte tăria

Ah, de-ar auzi și el ciocârlia,

Poate-ar gândi că moartea-i o hoață!

....

Tremură soldatul, de frig sau de teamă?

Nu știe, dar simte cum dinții-l lovesc

Își spune, dacă nu mai trăiesc,

Iartă-mă, iartă-mă, mamă!

....

Iartă-mă, că m-ai rugat în zadar,

Dragul mamii băiat, te rog, nu te duce,

Nu vreau să te știu sub o cruce!

Dar eu, m-am înrolat voluntar.

...

Dar de ce o fi oare război?

Și pentru cine se dă bătălia?

Ah, de-aș mai auzi ciocârlia

Și pe tata cântând din cimpoi!

...

Nu mai plouă, dar e încă noroi,

Parcă sunt singur aici în tranșee,

Câți oare, câți oare din noi,

Când se va sfârși bătălia,

Vor mai auzi ciocîrlia,

Rătăcită pe Calea Lactee

Și eu, pe tata cântând la cimpoi?

...

În zori, trompetele sună,

Stelele cad, obuzierele tună,

Cade soldatul și-ncepe să geamă:

Iartă-mă, iartă-mă mamă!